**ASOCIACIJA „ŠVENČIONIŲ MIESTO VIETOS VEIKLOS GRUPĖ“**

**VISUOTINIO NARIŲ SUSIRINKIMO PROTOKOLAS NR. VSA-4**

2019 m. gegužės 20 d.

Švenčionys

Visuotinis narių susirinkimas įvyko 2019 m. gegužės 20 d. 10 val. Švenčionių rajono savivaldybės administracijos patalpose, Vilniaus g. 19 Švenčionys.

**Susirinkimo pirmininkas** – asociacijos „Švenčionių miesto vietos veiklos grupė“ pirmininkė Violeta Čepukova.

**Susirinkimo sekretorė** - asociacijos „Švenčionių miesto vietos veiklos grupė“ projekto vadovė Vida Rutkovskienė.

**Dalyvauja Asociacijos „Švenčionių miesto vietos veiklos grupė“ visuotinio susirinkimo nariai:** Violeta Čepukova, Dainius Juodgudis, Birutė Valatkienė.

**DARBOTVARKĖ:**

1. Dėl Švenčionių miesto vietos plėtros strategijos 2016-2022 m.keitimo inicijavimo.

**SVARSTYTA:** Švenčionių miesto vietos plėtros strategijos 2016-2022 m. keitimo klausimas. Projekto vadovė Vida Rutkovskienė paaiškino, kad prieš pradedant rengti naujo kvietimo projektiniams pasiūlymams dokumentus būtina sumažinti planuojamų surinkti projektų skaičių, t.y. sustambinti projektų vertesdėl tokių aplinkybių: per laikotarpį nuo Vietos plėtros strategijos 2016-2022 metams parengimo praėjo daugiau negu 5 metai, pasikeitė rinkos kainos galimiems įsigijimams (projektams vykdyti reikalingoms prekėms, paslaugoms), ir strategijoje suplanuotų vietos projektų nepavyktų įvykdyti reikalingos apimties ir kokybės. Sustambinus projektų apimtis, panaudojant vietos plėtros strategijai skirtą paramą, bus lengviau pasiekti visus numatytus rezultatus, nors ir su mažesniu vietos projektų skaičiumi.

Šiuo klausimu svarstyta visuotiniames susirinkime 2019 m. gegužės 3 d., priimtas sprendimas kreiptis į Vidaus reikalų ministeriją su prašymu tokiai iniciatyvai pritarti. VVG gavo ministerijos pastabų, kadangi toks strategijos keitimas pagal Vietos plėtros staretgijų atrankos ir įgyvendinimo taisyklių (2019 m. redakcija) p.90 laikytinas esminiu: „90.4 mažinamas bent vieno plėtros strategijos rodiklių planuojamas keikybinis pokytis daugiau negu 10 procentinių punktų nuo pradinės vietos plėtros strategijoje numatytos reikšmės“.

Pagal Taisyklių p.92.1 reikalavimą VVG atliko konsultacijas su miesto bendruomene, kaip to reikalauja Vietos plėtros startegijų rengimo taisyklių p. 25.1. „turi būti įvykę viešieji vietos plėtros strategijos projekto pristatymai ir konsultuotasi su miesto VVG veiklos teritorijos gyventojais bent dviem iš išvardytų būdų: per viešus gyventojų susirinkimus; televizijos ir radijo laidas, informacinių straipsnių spausdinimą spaudoje, kartu kviečiant teikti pasiūlymus; atsiklausus gyventojų nuomonės miesto VVG nare esančios savivaldybės ir kitų miesto VVG narių (juridinių asmenų) interneto svetainėse; atlikus reprezentatyvią gyventojų apklausą; be minėtų būdų gali būti ir papildomų vietos plėtros strategijos projekto pristatymo ir konsultavimosi būdų“. Švenčionių miesto VVG parengė ir paskelbė savivaldybės tinklapyje [www.svencionys.lt](http://www.svencionys.lt) informacinį pranešimą apie planuojamą strategijos keitimą ir kvietimą teikti pasiūlymus. Pranešimas paskelbtas 2019 m. gegužės 9 d. ir iki gegužės 14 d. prašoma teikti pasiūlymus, pasiūlymų negauta. Gegužės 16 ir 17 d.d. miesto VVG surengė mokymus būsimiems projektinių pasiūlymų rengėjmas, kvietimas mokymams spausdintas rajono laikraštyje „Žeimenos krantai“, tiklapyje [www.svencioniumiestovvg.lt](http://www.svencioniumiestovvg.lt) – visi miesto gyventojai turėjo galimybę gauti informaciją. Mokymų metu pristatytas ir inicijuojamas strategijos keitimas, mokymų dalyviai – būsimieji projektų rengėjai strategijos verslumo skatinimo veiksmams - aktyviai diskutavo ir pritarė iniciatyvai keisti strategiją. Toks keitimas neturės neigiamos įtakos viso projekto įgyvendinimui.

**NUTARTA:**

**1.**Pritarti Švenčionių miesto vietos plėtros strategijos 2016-2022 m. neesminio pakeitimo inicijavimui III dalyje, dokumento 29-31 psl., sumažinant projektų skaičių nuo 39 iki 20;

2. Kreiptis į Vidaus reikalų ministeriją dėl strategijos keitimo.

Pritarta vienbalsiai.

Nutarimas priimtas vienbalsiai.

Susirinkimo pirmininkas Violeta Čepukova

Susirinkimo sekretorius Vida Rutkovskienė